รัฐบาลเชิญชวนประชาชนร่วมโหวต! “เมนูอาหารอนาคต” รับเอเปค 2022 เฟ้นหา 4 สุดยอดจานเด็ด จากสตาร์ทอัพไทย
นางสาวทิพานัน ศิริชนะ รองโฆษกประจำสำนักนายกรัฐมนตรี  กล่าวในรายการรัฐบาลเล่าเรื่องกับทีมนารีสโมสร ว่า ประเทศไทยจะเป็นเจ้าภาพจัดการประชุมผู้นำเขตเศรษฐกิจเอเปค โดยรัฐบาลเชิญชวนประชาชนร่วมโหวตเมนูอาหารอนาคต รับเอเปค 2022 เพื่อเฟ้นหา 4 สุดยอดเมนู  เช่น ขนมไข่ผำชูกำลัง ขนมชั้นสูตรลดน้ำตาลเสริมใยอาหารและโพรไบโอติกส์ คาโบนาราวีแกน ครอกเก็ตพะแนงแพลนต์เบส ซาชิมิคอลลาเจนสกัดจากเกล็ดปลา เสริมคุณค่าไฮยารูรอนิคจากเห็ดหูขาว ปูไร้เนื้อ ข้าวถั่วลูกไก่ยำปักษ์ใต้ผัก 5 สี ข้าวเขียวหวานแห้งโปรไบโอติกส์ ไอศครีมแมลง ชมเมนูอาหารและร่วมโหวตได้ที่ www.futurefoodapec.com ถึงวันที่ 13 พฤศจิกายนนี้สำหรับกิจกรรมนี้เป็นส่วนหนึ่งของโครงการ APEC Future Food for Sustainability ในโอกาสที่ไทยเป็นเจ้าภาพจัดการประชุมผู้นำเขตเศรษฐกิจเอเปค  เพื่อค้นหาสุดยอดเมนูอาหารอนาคต จากสตาร์ทอัพไทย ไปต่อยอดทางธุรกิจและขับเคลื่อนอุตสาหกรรมอาหารอนาคตไทยสู่ตลาดโลก โดย 4 ทีมที่คะแนนสูงสุด จะได้รับทุนการศึกษาและทุนสำหรับต่อยอดธุรกิจกับหน่วยงานรัฐ หรือเอกชน มูลค่ารางวัลรวมกว่า 2 ล้าน 5 แสนบาท เพื่อแสดงศักยภาพของไทยในการเป็นครัวแห่งอนาคตของโลก